
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00054/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У

о акредитацији студијског програма
Утврђује се да МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ са седиштем у Београд, Гоце Делчева 8, БЕОГРАД, ПИБ: 104106699, Матични број: 17636901,  испуњава прописане стандарде за акредитацију студијског програма ОАС4 - ОДНОСИ С ЈАВНОШЋУ, у оквиру образовно-научног поља Друштвено-хуманистичке науке и области Културолошке науке и комуникологија, и то за 150 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ са седиштем у Београд, Гоце Делчева 8, БЕОГРАД, је дана 13.1.2014. године поднела захтев за акредитацију студијског програма ОАС4 - ОДНОСИ С ЈАВНОШЋУ, у оквиру образовно-научног поља Друштвено-хуманистичке науке и области Културолошке науке и комуникологија, под бројем 612-00-00054/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ и предлог одлуке, достављени су Комисији за акредитацију и проверу квалитета.

Студијски програм ОАС4 - Односи с јавношћу припада образовно-научном пољу Друштвено-хуманистичке науке и области Културолошке науке и комуникологија. Предложено звање Дипломирани комуниколог у складу је са Листом звања НСВО.

Основни квантитативни подаци о програму су:

1. Трајање програма: 4 године (8 семестара)
2. Број ЕСПБ бодова: 240
3. Број студената који се уписује на прву годину: 150
4. Просечан број часова активне наставе недељно

13.13 +  7.00 +  0.63( +  0.00) = 20.75, 30.00

5. Расподела предмета по типу предмета
Академско-општеобразовни 12.54%, Теоријско-методолошки 13.24%, Научно-стручни 35.54%, Стручно-апликативни 38.68%

6. Проценат изборности на програму: 19.58%
7. Број наставника на студијском програму: 12 (са заједничким предметима 27) 
Број наставника са пуним радним временом: 9 (са заједничким предметима 19)

Број наставника са непуним радним временом: 0 (са заједничким предметима 1)

Број наставника ангажованих по уговору: 3 (са заједничким предметима 7) 

8. Број сарадника на студијском програму: 9 (са заједничким предметима 23)
Број сарадника са пуним радним временом: 7 (са заједничким предметима 21)

Број сарадника ангажованих по уговору: 2 (са заједничким предметима 2)

9. Просечно оптерећење наставника на програму: 2,15
10. Просечно оптерећење сарадника на програму:  5,06
11. Просечно оптерећење наставника у установи:  5,59
12. Просечно оптерећење сарадника у установи: 9,77
13. Проценат наставе коју држе наставници са пуним радним временом: 80,58%
14. Број библиотечких јединица релевантних за студијски програм: 102 (број уџбеника: 58)

15. Укупна бруто површина: 5877,45 м2, што за укупно 1665 студената износи 3,53 м2 бруто простора по студенту
Студијски програм је савремено конципиран, садржи све законом предвиђене елементе, чиме обезбеђује квалитетно теоријско и практично знање  за образовање дипломираног комуниколога. Овако структуриран програм омогућава студентима образовање и оспособљавање у области  односа с јавношћу, активности комуникационих актера, њихових мотива, циљева и правила која користе да би произвели одређене комуникационе ефекте, стицање формалног образовања и стручних вештина за професију односа с јавношћу, развој способности за проучавање комуникационих процеса у организацији и између организација и јавности, као и програма одлука и радњи служби за односе с јавношћу као друштвено функционалног (под)система. Током четворогодишњег трајања студија предвиђено је стицање 240 ЕСПБ. Јавност у раду је обезбеђена посредством званичног сајта институције.
Сврха програма је образовање студената за препознатљиву и јасну професију комуниколога, компетентних појединаца који ће као професионални комуникатори производњом и дистрибуцијом одређених садржаја (информација и програма), мењати социјални контекст друштва. Базирајући се на образовању које нуди специфична знања и вештине применљиве у пракси домаћих и међународних ПР институција и организација, програм основних академских студија доприноси развоју специфичне професије за којом захтеве испољава пословно окружење, тражећи личности способне за процесе функционалног креирања, трансмисије и дистрибуције информација.

Циљеви програма укључују постизање адекватних компетенција и метода стручњака за односе с јавношћу, као и овладавање специфичним вештинама потребним за обављање професије. Коректно су наведени, од стварања компетентних менаџера за односе с јавношћу са способностима директног идентификовања, обликовања, дистрибуције и презентације информација у свим медијским формама и каналима до стицања интелектуалне способности и зрелости студената за самосталан рад и анализирање у медијима и јавном простору, као и самосталног уочавања друштвених догађаја, вредновања њиховог значаја за јавност, те проналажења истинитих података који постају информативни пакети за јавност.

Опште и предметно-специфичне компетенције студената су прецизно наведене и добро уочене: од идентификовања, обликовања, презентације и дистрибуције информација ка јавности и способности за истраживање, анализу, предвиђање и објављивање одређених информација, битних за шири друштвени интерес или интерес клијената, до коректног владања основним знањем из културолошко-комуниколошких наука, уз повезивање знања из разних области лингвистике и информатике, са циљем управљања јавним простором. Савладавањем садржаја студијског програма стиче се назив: дипломирани комуниколог. Додатак дипломе у документу који је приложен садржи прецизне податке о укупном нивоу студија и оптерећењу током школовања.

Структура курикулума је добро конципирана: прве две године имају по осам предмета, трећа и четврта по седам. Током четворогодишњег образовног процеса студенти ће добити укупно 2.400 часова активне наставе, што је у складу са захтевима Болоњског процеса. То је добро јер се курикулумом предност даје стручним предметима и развоју конкретних вештина, уз напор да се сачува општа култура и академска писменост. Предмети су распоређени по годинама и семестрима, уз одговарајући фонд часова и број ЕСПБ. 

Структура курикулума садржи прецизне описе предмета, са свим неопходним подацима, како за обавезне и изборне тако и за заједничке предмете. Картони у Књизи предмета садрже имена наставника, начине оцењивања, укупне предиспитне обавезе,  укључујући исходе и садржаје предмета, као и обавезну и препоручену литературу. Постоје мање разлике у бодовању међу предметима, али су и оне у складу са препорученим стандардима. 

Курикулум структуром предвиђа благу стручно-апликативну предност примерену професији која се образује, што цифре потврђују. Мање су заступљени академски-општеобразовни предмети (12,54%) и теоријско-методолошки (13,24%);  а више научно-стручни (35,54%) и стручно-апликативни предмети (38,68%),.што је у оквирима прихваћених стандарда. Фактор изборности према позицијама где студент бира предмете износи 14,58, а према додатним критеријумима које обезбеђује институција 19,38%..

Студијски програм је значајно усаглашен са сродним програмима на Факултету за културу и медије, при чему се многи предмети допуњавају или постају изборни на другом програму. Програм је у довољној мери усаглашен са три сродна програма из европског образовног простора: Студијски програм менаџмента, Кингстон универзитет у Лондону, Велика Британија, Студијски програмом комуникологије и медија, Универзитет у Љубљани, Словенија и Студијским програмом културологије, Филозофски факултет, Ријека, Хрватска.

Планирани број за упис у прву годину студија је 150, што је у складу са могућностима Установе. Право учешћа на уписном конкурсу имају лица са завршеном средњом школом четворогодишњег трајања. Врста знања које се тражи при упису одговара програму академских студија, проверава се ниво претходно стечених знања из опште културе, социологије, историје, а кандидати бирају два од ова три предмета. Начин провере знања спроводи се у форми теста. Ранг листа кандидата формира се на основу бодова стечених из успеха у средњој школи и на  пријемном испиту из два одабрана предмета.

Студенти полагањем испита из сваког предмета стичу одговарајући број ЕСПБ, што је приказано у Књизи предмета. Методологија за утврђивање броја ЕСПБ је јединствена, мада постоје мање осцилације у вредновањима појединих обавеза, али се оне крећу у оквирима препоручених стандарда. Успешност студената се прати током наставе, при чему се стичу поени за различите врсте обавеза, укључујући и само полагање испита. За сваки предмет предвиђена је јасна методологија полагања испита. 

У реализацији студијског програма учествује 27 наставника, од којих је 12 наставника ангажовано на предметима специфичним за овај студијски програм, а 15 наставника на заједничким предметима на сродним студијским програмима. Од укупног броја наставника 19 наставника је запослено са пуним радним временом, један наставник је запослен са непуним радним временом и 7 наставника је ангажовано по уговору. Просечно оптерећење наставника  на студијском програму је 2,15 часова недељно, а у Установи 5,59 часова недељно. Наставници запослени са пуним радним временом изводе 80,58% наставе. Квалификације наставника одговарају њиховим обавезама.

У реализацији наставе учествује 23 сарадника, од којих је 7 сарадника ангажовано на предметима специфичним за овај студијски програм, а 16 сарадника на заједничким предметима на сродним студијским програмима. Од укупног броја сарадника 23 сарадника је запослено са пуним радним временом, а два сарадника су ангажована по уговору. Просечно оптерећење сарадника је 5,06 часова недељно, а у Установи 9,77 часова недељно.

За извођење наставе обезбеђено је укупно 5877,45 м2, што за укупно 1665 студената  на свим програмима који се реализују у Установи, износи 3,53 м2 бруто простора по студенту. Простор за наставу је на три локације: Гоце Делчева 8, Нови Београд, Кеј ослобођења 27, Земун и Теразије 27, Београд. У згради у ул. Гоце Делчева 8 користи се простор за наставу површине 380,15м2, док је за наставно и друго особље предвиђено 973,75м2. На локацији Кеј ослобођења 7 у Земуну користи се 30 учионица (свака површине 56,70м2), са укупном површином од 1683 квадратна метра, док је на адреси Теразије 27 још 400 м2. Факултет је обезбедио 20 кабинета са 40 места за наставнике и сараднике (укупне површине 203м2), кабинете за декана и продекане, адекватну салу за састанке са 30 места, једну канцеларију за секретаријат, посебну просторију за студентски парламент, као и адекватан простор за пратеће службе. Још три канцеларије су на адреси Кеј ослобођења 27, а површина им је око 90 квадратних метара.

Обезбеђена је солидна одговарајућа техника за савремено извођење наставе: 30 рачунара, умрежених и повезаних на интернет, видео-пројектор за мултимедијалне презентације, а у свим кабинетима и секретаријату Факултета постоји рачунарска опрема. На адреси Кеј ослобођења 27 користи се и мултимедијални центар површине 56,10м2 са амфитеатром од додатних 59,4 м2. 

Факултетска библиотека располаже са 115 библиотечких јединица релевантних за овај студијски програм, што задовољава стандарде. Сви предмети су покривени одговарајућим уџбеницима, приручницима и литературом, при чему већину чине књиге предметних наставника. Оријентација ка стварању сопствене уџбеничке базе је добра, као и чињеница да је неколико наслова дато у електронској форми.

Факултет спроводи поступак самовредновања и оцењивања квалитета својих студијских програма, наставе и услова рада. Самовредновање се спроводи на начин прописан општим актом Универзитета, а укључује и оцену студената. Основу контроле квалитета Факултет за културу и медије има у постављеном систему квалитета за цео Мегатренд универзитет. Систем контроле квалитета има међународни сертификат по стандарду ISO 9001: 2008, који се стриктно примењује на Факултету за културу и медије. Политика обезбеђивања квалитета је јавно доступна на интернет адреси Универзитета.  

Комисија за контролу квалитета има седам чланова, од којих су два представници студената. У контроли квалитета студијског програма активно су укључени и студенти који се анкетирају након сваког семестра.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ  за студијски програм ОАС4 - ОДНОСИ С ЈАВНОШЋУ  у оквиру образовно-научног поља Друштвено-хуманистичке науке и области Културолошке науке и комуникологија испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ са седиштем у Београд, Гоце Делчева 8, БЕОГРАД, ПИБ: 104106699, Матични број: 17636901, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - ОДНОСИ С ЈАВНОШЋУ, у оквиру образовно-научног поља Друштвено-хуманистичке науке и области Културолошке науке и комуникологија, и то за 150 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

	Број: 612-00-00054/2014-04

Београд, 20.02.2015. године

